cyanic-selkie/wikianc huggingface dataset:
Forth
Αυτομεταγλώττιση και διαμεταγλώττιση
Υπάρχουν πολλές εκδόσεις τέτοιων μεταγλωττιστών για διαφορετικά περιβάλλοντα. Στα ενσωματωμένα συστήματα (embedded systems), ο κώδικας μπορεί να γράφεται σε έναν άλλο υπολογιστή, μια τεχνική που είναι γνωστή σαν διαμεταγλώττιση (cross compilation), μέσω σειριακής θύρας ή ενός TTL bit, κρατώντας τα ονόματα των λέξεων και άλλα μη-εκτελέσιμα τμήματα του λεξικού στον αρχικό υπολογιστή που κάνει τη μεταγλώττιση. Οι ελάχιστοι ορισμοί για έναν μεταγλωττιστή Forth αυτού του είδους είναι οι λέξεις που διαβάζουν και αποθηκεύουν ένα byte και η λέξη που προστάζει την εκτέλεση μια λέξης Forth. Συχνά το πιο χρονοβόρο μέρος της συγγραφής μιας έκδοσης για κάποια άλλη πλατφόρμα είναι η τροποποίηση του αρχικού προγράμματος ώστε να υλοποιεί την αποθήκευση, το διάβασμα και την εκτέλεση, αλλά πολλοί σύγχρονοι μικροεπεξεργαστές περιλαμβάνουν χαρακτηριστικά αποσφαλμάτωσης που ελαχιστοποιούν αυτήν την απαίτηση (όπως η ΚΜΕ Motorola CPU32).
Δομή της γλώσσας
Η βασική δομή δεδομένων της Forth είναι το "λεξικό" ("dictionary") που αντιστοιχίζει "λέξεις" με εκτελέσιμο κώδικα ή δομές δεδομένων με όνομα. Το λεξικό υπάρχει στη μνήμη σαν δένδρο από συνδεδεμένες λίστες με τους συνδέσμους από τις πιο πρόσφατα ορισμένες λέξεις στις πιο παλιές, μέχρι να βρεθεί ένας ειδικός χαρακτήρας (sentinel), που συνήθως είναι κάποιος δείκτης NULL. Μια θεματική εναλλαγή (context switch) προκαλεί την έναρξη μιας αναζήτησης στη λίστα από άλλον κόμβο-φύλλο. Μια αναζήτηση στη συνδεδεμένη λίστα συνεχίζεται όσο το τρέχον κλαδί ενσωματώνεται στο βασικό σώμα του δένδρου, οδηγώντας τελικά στον κόμβο sentinel, που είναι η ρίζα (root).
Μπορούν να υπάρχουν πολλά λεξικά. Σπάνια (π.χ. μετα-μεταγλώττιση) ένα λεξικό μπορεί να είναι απομονωμένο και ξεχωριστό. Αυτό το αποτέλεσμα μοιάζει με αυτό των εμφωλευμένων χώρων ονομάτων (nesting namespaces) και μπορεί να υπερφορτώσει λέξεις-κλειδιά που να εξαρτώνται από το περιβάλλον.
Μια ορισμένη λέξη γενικά αποτελείται από την κεφαλή (head) και το σώμα (body) με την κεφαλή να αποτελείται από ένα πεδίο ονόματος (name field, NF) και ένα πεδίο σύνδεσης (link field, LF) και το σώμα να αποτελείται από ένα πεδίο κώδικα (code field, CF) και ένα πεδίο παραμέτρων (parameter field, PF). Ο χειρισμός της κεφαλής και του σώματος μιας εγγραφής του λεξικού γίνεται με διαφορετικό τρόπο γιατί μπορεί να μην είναι συνεχόμενα. Για παράδειγμα όταν ένα πρόγραμμα Forth μεταγλωττίζεται πάλι για μια νέα πλατφόρμα, η κεφαλή μπορεί να παραμείνει στον υπολογιστή που γίνεται η μεταγλώττιση ενώ το σώμα πάει στη νέα πλατφόρμα. Σε κάποια περιβάλλοντα, όπως τα ενσωματωμένα συστήματα (embedded systems), οι κεφαλές καταλαμβάνουν χώρο στη μνήμη χωρίς λόγο. Όμως, κάποιοι διαμεταγλωττιστές (cross-compilers) μπορεί να τοποθετήσουν τις κεφαλές στον κώδικα-προορισμό, αν αυτός πρόκειται να υποστηρίζει κάποια διαδραστική Forth.
Εισαγωγή στο λεξικό
Η ακριβής μορφή μιας λέξης στο λεξικό δεν είναι προκαθορισμένη και διαφέρει ανάμεσα στις υλοποιήσεις. Παρόλα αυτά, κάποια στοιχεία υπάρχουν στις περισσότερες υλοποιήσεις, αν και μπορεί να αλλάζει το μέγεθός τους ή η σειρά τους. Η εισαγωγή μιας λέξης στο λεξικό, σαν δομή, μπορεί να περιλαμβάνει:
Το πεδίο ονόματος ξεκινά με ένα πρόθεμα που δίνει το μήκος του ονόματος της λέξης (συνήθως μέχρι 32 bytes) και κάποια bits για σημαίες (flags). Στη συνέχεια, μετά το πρόθεμα, ακολουθεί, η αναπαράσταση χαρακτήρων του ονόματος της λέξης. Ανάλογα με την υλοποίηση της Forth, μπορεί να υπάρχουν ένα ή περισσότερα bytes με την τιμή NUL ('\0') για στοίχιση (alignment).
Το πεδίο σύνδεσης περιλαμβάνει ένα δείκτη στην προηγούμενα ορισμένη λέξη. Ο δείκτης μπορεί να είναι μια σχετική μετατόπιση ή μια απόλυτη διεύθυνση που να δείχνει το επόμενο παλαιότερο μέλος.
Ο δείκτης του πεδίου κώδικα μπορεί να είναι είτε η διεύθυνση της λέξης που θα εκτελέσει τον κώδικα ή τα δεδομένα στο πεδίο παραμέτρων ή η αρχή του κώδικα μηχανής που θα εκτελεστεί άμεσα από τον επεξεργαστή. Για λέξεις που ορίζονται με τον τελεστή : ο δείκτης του πεδίου κώδικα δείχνει στη λέξη που θα αποθηκεύσει τον τρέχοντα δείκτη εντολής (instruction pointer, IP) της Forth στη στοίβα επιστροφής και θα φορτώσει τον IP με τη νέα διεύθυνση από την οποία θα συνεχίσει η εκτέλεση των λέξεων. Με τον ίδιο τρόπο λειτουργούν και οι εντολές κλήση/επιστροφή (call/return) ενός επεξεργαστή.
Δομή του μεταγλωττιστή
Ο μεταγλωττιστής δεν είναι μονολιθικό πρόγραμμα. Αποτελείται από λέξεις της Forth που είναι ορατές στο σύστημα και μπορούν να χρησιμοποιηθούν από τον προγραμματιστή. Αυτό επιτρέπει σε έναν προγραμματιστή να αλλάξει τις λέξεις του μεταγλωττιστή για ειδικούς σκοπούς.
Η σημαία "χρόνος μεταγλώττισης" ("compile time") του πεδίου ονόματος τίθεται για λέξεις με συμπεριφορά "χρόνου μεταγλώττισης". Οι περισσότερες απλές λέξεις εκτελούν τον ίδιο κώδικα, χωρίς να έχει σημασία αν πληκτρολογήθηκαν στη γραμμή εντολών ή βρίσκονται μέσα σε κάποιο κώδικα. Όταν μεταγλωττίζονται, ο μεταγλωττιστής απλά τοποθετεί κώδικα ένα δείκτη threaded στη λέξη.
Κλασικά παραδείγματα λέξεων χρόνου μεταγλώττισης είναι οι δομές ελέγχου όπως το  και το. Όλες οι δομές ελέγχου της Forth, καθώς και το μεγαλύτερο τμήμα του μεταγλωττιστή της, υλοποιούνται σαν λέξεις χρόνου μεταγλώττισης. Όλες οι λέξεις ελέγχου ροής (control flow) εκτελούνται κατά τη μεταγλώττιση ώστε να μεταγλωττίσουν διάφορους συνδυασμούς των πρωτογενών λέξεων  (διακλάδωση) και   (διακλάδωση αν ψευδές). Κατά τη μεταγλώττιση, η στοίβα δεδομένων χρησιμοποιείται για να υποστηρίζεται η διακλάδωση δομών ελέγχου, οι εμφωλευμένες δομές και η διόρθωση (backpatching) των διευθύνσεων διακλάδωσης. Το κομμάτι κώδικα: ... DUP 6 < IF DROP 5 ELSE 1 - THEN ... θα μεταγλωττιζόταν στην εξής ακολουθία εντολών μέσα σε έναν ορισμό: ... DUP LIT 6 < ?BRANCH 5 DROP LIT 5  BRANCH 3  LIT 1 - ... Οι αριθμοί μετά την  αναπαριστούν σχετικές διευθύνσεις διακλάδωσης. Η πρωτογενής λέξη  τοποθτεί στην κορυφή της στοίβας δεδομένων έναν καννικό αριθμό ("literal").
Κατάσταση μεταγλώττισης και διερμηνείας
Η λέξη  (άνω-κάτω τελεία) διαβάζει ένα όνομα σαν παράμετρο, εισάγει στο λεξικό έναν ορισμό (colon definition) και μπαίνει σε κατάσταση μεταγλώττισης. Ο διερμηνέας συνεχίζει να διαβάζει λέξεις χωρισμένες με κενό από τη συσκευή εισόδου του χρήστη. Αν βρεθεί μια λέξη, ο διερμηνέας εκτελεί τη σημασιολογία μεταγλώττισης (compilation semantics) που συνδέεται με τη λέξη, αντί για τη σημασιολογία διερμηνείας (interpretation semantics). Η προκαθορισμένη σημασιολογία μεταγλώττισης μιας λέξης είναι η σημασιολογία διερμηνείας της να προστίθεται στον τρέχοντα ορισμό.
Η λέξη  (ελληνικό ερωτηματικό) λήγει τον τρέχοντα ορισμό και επιστρέφει στην κατάσταση διερμηνείας. Είναι παράδειγμα λέξης της οποίας η σημασιολογία μεταγλώττισης διαφέρει από την προκαθορισμένη. Η σημασιολογία διερμηνείας της, των περισσότερων λέξεων ελέγχου ροής και αρκετών άλλων λέξεων δεν ορίζεται στην ANS Forth, το οποίο σημαίνει ότι πρέπει να χρησιμοποιούνται μόνο μέσα σε ορισμούς και όχι στη διαλογική γραμμή εντολών.
Η κατάσταση του διερμηνέα μπορεί να αλλάξει χειροκίνητα με τις λέξεις  (αριστερή τετράγωνη αγκύλη) και   (δεξιά τετράγωνη αγκύλη) που μπαίνουν σε κατάσταση διερμηνείας ή μεταγλώττισης, αντίστοιχα. Οι λέξεις αυτές μπορούν να χρησιμοποιηθούν με τη λέξη  για να υπολογίσουν μια τιμή κατά τη μεταγλώττιση και να εισάγουν την υπολογισμένη τιμή στον τρέχοντα ορισμό. Η  έχει τη σημασιολογία μεταγλώττισης να παίρνει ένα αντικείμενο από τη στοίβα δεδομένων και να προσθέτει σημασιολογία στον τρέχοντα ορισμό για να τοποθετήσει αυτό το αντικείμενο στη στοίβα δεδομένων.
Στην ANS Forth, η τρέχουσα κατάσταση του διερμηνέα μπορεί να διαβαστεί από τη σημαία (flag)  που περιέχει την τιμή true στην κατάσταση μεταγλώττισης και false σε κάθε άλλη περίπτωση. Αυτό επιτρέπει την υλοποίηση των λεγόμενων state-smart words, λέξεων με συμπεριφορά που αλλάζει ανάλογα με την τρέχουσα κατάσταση του διερμηνέα.
Άμεσες λέξεις
Η λέξη  σημειώνει τον πιο πρόσφατο ορισμό με άνω-κάτω τελεία σαν άμεση λέξη (immediate word), αντικαθιστώντας πρακτικά τη σημασιολογία μεταγλώττισής της με τη σημασιολογία διερμηνείας της. Οι άμεσες λέξεις συνήθως εκτελούνται κατά τη μεταγλώττιση, δε μεταγλωττίζονται αλλά αυτό μπορεί να αλλαχθεί από τον προγραμματιστή, σε κάθε περίπτωση. Για παράδειγμα η  είναι άμεση λέξη. Στην ANS Forth, η λέξη  παίρνει ένα όνομα σαν παράμετρο και προσθέτει τη σημασιολογία μεταγλώττισης της λέξης που ονομάζεται στον τρέχοντα ορισμό, ακόμα και αν η λέξη σημειώθηκε σαν άμεση. Η Forth-83 ορίζει ξεχωριστές λέξεις  και   που να προκαλούν τη μεταγλώττιση των μη-άμεσων και των άμεσων λέξεων αντίστοιχα.
Ανώνυμες λέξεις και μονάδες εκτέλεσης
Στην ANS Forth, μπορούν να οριστούν ανώνυμες λέξεις με τη λέξη  που μεταγλωττίζει τις επόμενες λέξεις μέχρι το επόμενο   (ελληνικό ερωτηματικό) και αφήνει μια μονάδα εκτέλεσης (execution token) στη στοίβα δεδομένων. Η μονάδα εκτέλεσης παρέχει έναν τρόπο χειρισμού της μεταγλωττισμένης σημασιολογίας, όμοια με τους δείκτες συναρτήσεων (function pointers) της γλώσσας προγραμματισμού C.
Οι μονάδες εκτέλεσης μπορούν να αποθηκευτούν σε μεταβλητές. Η λέξη  παίρνει μια μονάδα εκτέλεσης από τη στοίβα δεδομένων και εκτελεί την αντίστοιχη σημασιολογία. Η λέξη   (συμπεριλαμβανόμενου και του ",") παίρνει μια μονάδα εκτέλεσης από τη στοίβα δεδομένων και προσθέτει την αντίστοιχη σημασιολογία στον τρέχοντα ορισμό.
Η λέξη  (απόστροφος) παίρνει το όνομα μιας λέξης σαν παράμετρο και επιστρέφει στη τη μονάδα εκτέλεσης που αντιστοιχεί σε αυτή τη λέξη στη στοίβα δεδομένων. Σε κατάσταση διερμηνείας, ο κώδικας  είναι ισοδύναμος με τον.
Συντακτική ανάλυση και σχόλια
Οι λέξεις  (άνω-κάτω τελεία), ,   (απόστροφος) και   είναι παραδείγματα λέξεων συντακτικής ανάλυσης (parsing words) που δέχονται τα ορίσματά τους από τη συσκευή εισόδου του χρήστη αντί για τη στοίβα δεδομένων. Ένα άλλο παράδειγμα είναι η λέξη  (αριστερή παρένθεση) που διαβάζει και αγνοεί όλες τις λέξεις μέχρι και την επόμενη δεξιά παρένθεση και χρησιμοποιείται για την τοποθέτηση σχολίων σε έναν ορισμό. Όμοια, η λέξη  (κάθετος) χρησιμοποιείται για σχόλια που συνεχίζονται μέχρι το τέλος της τρέχουσας γραμμής. Για να γίνει η σωστή συντακτική τους ανάλυση, οι  (παρένθεση) και   (κάθετος) πρέπει να διαχωρίζονται από το υπόλοιπο κείμενο των σχολίων μέσω κενών.
Δομή του κώδικα
Στα περισσότερα συστήματα της Forth, το σώμα ενός ορισμού κώδικα αποτελείται είτε από γλώσσα μηχανής, είτε από κάποια μορφή threaded code. Η πρώτη Forth, που ακολουθεί το ανεπίσημο πρότυπο FIG (Forth Interest Group), είναι TIL (Threaded Interpretive Language). Αυτό αποκαλείται επίσης indirect-threaded code, αλλά εκδόσεις της γλώσσας τύπου direct-threaded ή subroutine threaded έχουν επίσης διαδοθεί τα τελευταία χρόνια. Οι πιο γρήγορες σύγχρονες Forth χρησιμοποιούν subroutine threading, εισάγουν τις απλές λέξεις σαν μακροεντολές και κάνουν βελτιστοποίηση κλειδαρότρυπας (peephole optimization) ή άλλες στρατηγικές βελτιστοποίησης για να κάνουν τον κώδικα μικρότερο και ταχύτερο.
Αντικείμενα δεδομένων
Όταν μια λέξη είναι μεταβλητή ή άλλο αντικείμενο δεδομένων, το πεδίο κώδικα δείχνει στον κώδικα χρόνου εκτέλεσης που αντιστοιχεί στη ορίζουσα λέξη που το δημιούργησε. Μια ορίζουσα λέξη έχει μια χαρακτηριστική "ορίζουσα συμπεριφορά" (δημιουργία μιας εγγραφής στο λεξικό και δέσμευση και αρχικοποίηση χώρου δεδομένων) και επίσης ορίζει τη συμπεριφορά ενός στιγμιότυπου της κλάσης των λέξεων που κατασκευάζονται από την ορίζουσα λέξη. Παραδείγματα:
Η Forth παρέχει επίσης τη δυνατότητα στον προγραμματιστή να ορίζει νέες ορίζουσες λέξεις, δηλώνοντας κάποια συμπεριφορά ορισμού και στιγμιοτύπων. Παραδείγματα είναι οι κυκλικοί αποταμιευτές (circular buffers), οι δυαδικές λέξεις με όνομα (named bits) σε κάποια θύρα εισόδου/εξόδου και οι πίνακες με αυτόματη δεικτοδότηση.
Τα αντικείμενα δεδομένων που ορίζονται από λέξεις σαν τις παραπάνω έχουν καθολική εμβέλεια. Η λειτουργία που σε άλλες γλώσσες γίνεται με τις τοπικές μεταβλητές, στη Forth παρέχεται από τη στοίβα δεδομένων (αν και η Forth έχει επίσης κανονικές τοπικές μεταβλητές). Το στυλ προγραμματισμού της Forth χρησιμοποιεί πολύ λίγα αντικείμενα δεδομένων με όνομα σε σχέση με άλλες γλώσσες - συνήθως τέτοια αντικείμενα χρησιμοποιούνται για να περιέχουν δεδομένα που χρησιμοποιούνται από αρκετές λέξεις ή διεργασίες (αν η υλοποίηση υποστηρίζει πολλαπλές διεργασίες).
Η Forth δεν επιβάλλει τη συνέπεια της χρήσης των τύπων δεδομένων - είναι ευθύνη του προγραμματιστή να χρησιμοποιήσει τους κατάλληλους τελεστές για να διαβάσει και να αποθηκεύσει τιμές ή να εκτελέσει άλλες λειτουργίες σε δεδομένα.
Προγραμματισμός
Οι λέξεις που γράφονται σε Forth μεταγλωττίζονται σε εκτελέσιμη μορφή. Οι κλασικές υλοποιήσεις τύπου "indirect threaded" μεταγλωττίζουν λίστες από διευθύνσεις λέξεων που πρόκειται να εκτελεστούν - πολλά σύγχρονα συστήματα παράγουν πραγματικό κώδικα μηχανής (που περιλαμβάνει κλήσεις σε κάποιες εξωτερικές λέξεις και κώδικα για άλλες που αναπτύσσεται επιτόπου). Κάποια συστήματα έχουν μεταγλωττιστές που κάνουν βελτιστοποιήσεις. Γενικά μιλώντας, ένα πρόγραμμα σε Forth αποθηκεύεται σαν ένα αποτύπωμα στη μνήμη (memory image) του μεταγλωττισμένου προγράμματος με μια μοναδική εντολή (π.χ. RUN) που εκτελείται όταν φορτώνεται η μεταγλωττισμένη έκδοση.
Κατά τη διάρκεια της ανάπτυξης, ο προγραμματιστής χρησιμοποιεί το διερμηνέα για να εκτελέσει και να ελέγξει κάθε μικρό τμήμα που αναπτύσσεται. Οι περισσότεροι προγραμματιστές Forth υποστηρίζουν μια χαλαρή σχεδίαση από πάνω προς τα κάτω (loose top-down design) και ανάπτυξη από κάτω προς τα πάνω (bottom-up development) με συνεχόμενες δοκιμές και ενοποίηση (testing & integration).
Η σχεδίαση από πάνω προς τα κάτω μοιράζει συνήθως το πρόγραμμα σε "λεξικά" που χρησιμοποιούνται στη συνέχεια σαν σύνολα εργαλείων υψηλού επιπέδου για τη συγγραφή του τελικού προγράμματος. Ένα καλά σχεδιασμένο πρόγραμμα Forth διαβάζεται σαν φυσική γλώσσα, και υλοποιεί, όχι μόνο μια λύση, αλλά και εργαλεία για την επίλυση παρόμοιων προγραμμάτων.
Παραδείγματα κώδικα
Μια πιθανή υλοποίηση:
; HELLO <cr> Γεια σου, κόσμε!
Η λέξη  (Carriage Return, επιστροφή φορέα ή αλλαγή γραμμής) έχει σαν αποτέλεσμα η έξοδος που ακολουθεί να εμφανιστεί σε νέα γραμμή. Η γραμμή συντακτικής ανάλυσης  (τελεία-εισαγωγικό) διαβάζει μια συμβολοσειρά με εισαγωγικά σαν διαχωριστικά και προσθέτει κώδικα στον τρέχοντα ορισμό ώστε η συμβολοσειρά που αναλύεται συντακτικά να εμφανίζεται στην εκτέλεση. Ο χαρακτήρας κενού μεταξύ της λέξης  και της συμβολοσειράς   δεν περιλαμβάνεται στη συμβολοσειρά. Χρειάζεται ώστε ο συντακτικός αναλυτής να αναγνωρίσει τη λέξη  σαν λέξη της Forth.
CR .( Γεια σου, κόσμε!)
Η  (τελεία-παρένθεση) είναι μια άμεση λέξη που αναλύει συντακτικά μια συμβολοσειρά με διαχωριστικό την παρένθεση και την εμφανίζει. Όπως και με τη λέξη  ο χαρακτήρας κενού μεταξύ της   και της   δεν είναι μερος της συμβολοσειράς.
Η λέξη  προηγείται του κειμένου προς εκτύπωση. Από σύμβαση, ο διερμηνέας της Forth δεν αρχίζει την έξοδο σε νέα γραμμή και περιμένει για είσοδο στο έλος της προηγούμενης γραμμής, μετά την προτροπή. Δεν υπάρχει έμμεσα κάποιος ενταμιευτής ('flush-buffer') που να καθαρίζεται από τη λέξη, όπως συμβαίνει σε άλλες γλώσσες.
Αναμιγνύοντας τις καταστάσεις μεταγλώττισης και διερμηνείας
Ακολουθεί ο ορισμός της λέξης  που παράγει ένα χαρακτήρα   όταν εκτελείται:
Αυτός ο ορισμός χρησιμοποιεί την τιμή ASCII του χαρακτήρα  (81) άμεσα. Το κείμενο μεταξύ των παρενθέσεων είναι σχόλιο και αγνοείται από το μεταγλωττιστή. Η λέξη  παίρνει μια τιμή από τη στοίβα δεδομένων και δείχνει τον αντίστοιχο χαρακτήρα.
Η  μπορεί να οριστεί πάλι χρησιμοποιώντας τις λέξεις   (αριστερή τετράγωνη αγκύλη),   (δεξιά τετράγωνη αγκύλη),   και   για να μεταβεί προσωρινά σε κατάσταση διερμηνέα, να υπολογίσει την τιμή ASCII του χαρακτήρα , να επιστρέψει σε κατάσταση μεταγλώττισης και να προσθέσει την υπολογισμένη τιμή στον τρέχοντα ορισμό άνω-κάτω τελείας (colon definition):
Η λέξη συντακτικής ανάλυσης  παίρνει μια λέξη με διαχωριστικά κενά σαν παράμετρο και βάζει την τιμή του πρώτου χαρακτήρα στη στοίβα δεδομένων. Η λέξη  είναι μια άμεση έκδοση της. Με τη χρήση, το παράδειγμα ορισμού της   μπορεί να γραφεί και σαν:
Αυτός ο ορισμός χρησιμοποιεί την  (κάθετος) για το σχόλιο.
Και η  και η   είναι ορισμένες εκ των προτέρων στην ANS Forth. Με τη χρήση της  και της , η   θα μπορούσε να είχε οριστεί και ως εξής:
Ένα πλήρες πρόγραμμα για τον κρυπτογραφικό αλγόριθμο RC4
Το 1987 ο Ron Rivest ανέπτυξε το κρυπτογραφικό σύστημα RC4 για την RSA Data Security, Inc. Ο κώδικας είναι πολύ απλός και μπορεί να γραφεί από τους περισσότερους προγραμματιστές από την περιγραφή και μόνο.
Έχουμε έναν πίνακα από 256 bytes, όλα διαφορετικά. Κάθε φορά που ο πίνακας χρησιμοποιείται, αλλάζει με την αντιμετάθεση δύο bytes. Οι αντιμεταθέσεις ελέγχονται από τους μετρητές i και j, ο καθένας από τους οποίους αρχικά είναι 0. Για μια νέα τιμή του i, προστίθεται 1. Για μια νέα τιμή του j, προστίθεται το byte του πίνακα στη νέα θέση i. Τα bytes του πίνακα στις θέσεις i και j αντιμετατίθενται. Ο κώδικας βρίσκεται στο byte του πίνακα στο άθροισμα των bytes των θέσεων i και j. Γίνεται τότε η πράξη Αποκλειστικό-Ή (XOR) μεταξύ αυτού και ενός byte του κείμενου προς κρυπτογράφηση ή ενός κρυπτογραφημένου κειμένου προς αποκρυπτογράφηση. Ο πίνακας αρχικοποιείται με αρχικές τιμές από 0 έως 255. Στη συνέχεια διατρέχεται με τη χρήση των i και j, με το νέο j να προκύπτει με την πρόσθεσή του στο byte του πίνακα στο i και ένα byte κλειδί, και αντιμεταθέτοντας τα bytes του πίνακα στα i και j. Τέλος, τα i και j τίθενται ίσα με 0. Όλες οι προσθέσεις είναι με υπόλοιπο 256.
Η παρακάτω έκδοση για Standard Forth χρησιμοποιεί μόνο βασικές (Core) λέξεις.
ii 1+ DUP TO ii 255 AND		( -- i ) S[] + DUP C@			( -- 'S[i] S[i] ) DUP jj + 255 AND DUP TO jj	( -- 'S[i] S[i] j ) S[] + DUP C@ >R		( -- 'S[i] S[i] 'S[j] ) OVER SWAP C!			( -- 'S[i] S[i] ) R@ ROT C!			( -- S[i] ) R> +				( -- S[i]+S[j] ) 255 AND S[] + C@		( -- c x ) XOR ;
256 MIN LOCALS| len key | 256 0 DO I  S[] I + C!  LOOP 0 TO jj 	256 0  DO			( key len -- ) key I len MOD + C@  		  S[] I  + C@  + jj + 255 AND TO jj 		  S[] I  + DUP C@  SWAP ( c1 addr1 ) S[] jj + DUP C@ ( c1 addr1 addr2 c2 ) ROT C! C! 	     LOOP 0 TO ii 0 TO jj ;
Ακολουθεί μια δοκιμή επαλήθευσης του κώδικα.
DUP 63 U> ABORT" το κλειδί είναι πολύ μεγάλο (<64)" DUP KEY: C! KEY: + KEY: 1+ SWAP ?DO I C!  -1 +LOOP ; HEX 61 8A 63 D2 FB  5 !KEY
KEY: COUNT ARCFOUR-INIT
CR DC ARCFOUR 2 .R SPACE EE ARCFOUR 2 .R SPACE 4C ARCFOUR 2 .R SPACE F9 ARCFOUR 2 .R SPACE 2C ARCFOUR 2 .R
CR .( Θα έπρεπε να είναι: F1 38 29 C9 DE )
Υλοποιήσεις
Επειδή η εικονική μηχανή της Forth είναι εύκολη στην υλοποίηση και δεν υπάρχει κάποια πρότυπη υλοποίηση αναφοράς, υπάρχουν πολλές υλοποιήσεις της γλώσσας. Πολλά από αυτά τα συστήματα Forth, εκτός από την υποστήριξη των συνηθισμένων συστημάτων (POSIX, Microsoft Windows, Mac OS X), στοχεύουν στη λειτουργία σε ενσωματωμένα συστήματα (embedded systems). Ακολουθεί ένας κατάλογος από κάποια από τα πιο γνωστά συστήματα που συμφωνούν με το πρότυπο ANS Forth του 1994.
Εξωτερικοί σύνδεσμοι
Κατηγορία:Γλώσσες προγραμματισμού συστημάτων
Ευκελάδη (δορυφόρος)
Η Ευκελάδη (αγγλικά: Eukelade) ή Δίας XLVII είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2003. Πήρε το όνομά του τον Μάρτιο του 2005 από την Ευκελάδη, η οποία, σύμφωνα με κάποιους συγγραφείς, ήταν μία από τις Μούσες και άρα κόρη του Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2003 J 1.
Έχει διάμετρο περίπου 4 χλμ. και περιφέρεται γύρω από τον Δία σε μέση απόσταση 23.484.000 χλμ. σε 735,200 ημέρες, σχηματίζοντας κλίση 164° με την εκλειπτική (165° προς τον Ισημερινό του Δία), σε ανάδρομη φορά και με εκκεντρότητα 0,2829.
Η Ευκελάδη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.
Ευαγγελία Παρασκευοπούλου
μικρογραφία|Η Παρασκευοπούλου ως "[[Μήδεια (Ευριπίδης)|Μήδεια" το 1894]] Η Ευαγγελία Παρασκευοπούλου (1865 - 19 Ιανουαρίου 1938) ήταν Ελληνίδα ηθοποιός και από τις πρώτες μεγάλες "κυρίες" και πρωταγωνίστριες του ελληνικού θεάτρου που μεσουράνησε στη τελευταία δεκαετία του 19ου αιώνα.
Βιογραφία
Γεννήθηκε το 1865 εκ της οικογένειας Σκορδίλη, κατ΄ άλλους στην Κρήτη και κατ΄ άλλους στην Κωνσταντινούπολη.
Διακρίθηκε αμέσως κυρίως σε τραγικούς και δραματικούς ρόλους. Διακρίνοντας το ταλέντο της ο Νικόλαος Λεκατσάς την προσέλαβε στο θίασό του και της ανέθεσε όλους τους γυναικείους τραγικούς πρωταγωνιστικούς ρόλους των έργων που ανέβαζε Σαίξπηρ και Ελλήνων συγγραφέων.
Ιδιαίτερη επιτυχία είχε ως "Αδριανή Λεκουβρέρ", ως "Κυρία με τας Καμελίας", ως "Τόσκα", αλλά κυρίως ως "Φαύστα" στο ομώνυμο έργο του Βερναδάκη. Αργότερα περιήλθε στο εξωτερικό, στις ελληνικές παροικίες συγκινώντας μέχρι αλλοφροσύνης τους Έλληνες της διασποράς. Τους μεγαλύτερους όμως θριάμβους της τις γνώρισε στην Αθήνα όταν επανήλθε και έπαιζε τις ελληνικές τραγωδίες του Βερναρδάκη. Τότε ο αθηναϊκός τύπος της αναγνώρισε τον τίτλο "η Ελληνίς Σάρα Μπερνάρ".
Εκείνη την εποχή το θεατρόφιλο κοινό της Αθήνας είχε χωρισθεί σε "Παρασκευοπουλιστές" και σε "Βερωνιστές", τους θαυμαστές δηλαδή της επίσης μεγάλης  "κυρίας" του Θεάτρου, Αικατερίνης Βερώνη. Χαρακτηριστικά, αναφέρονται τα επεισόδια του 1893 για την παράσταση της «Φαύστας» του Βερναρδάκη. Ο Βερναρδάκης είχε προτιμήσει την Βερώνη για την πρεμιέρα του έργου στο θέατρο «Ολύμπια» αλλά ο Δ. Κοτοπούλης  επέλεξε την Παρασκευοπούλου για να ανεβάσει το έργο μία μέρα αργότερα στο θέατρο «Ομόνοια». Το ενθουσιασμένο κοινό τους, που κάθε βράδυ τις γέμιζε με ανθοδέσμες, απέζευξε τις άμαξες των δυο ηθοποιών από τους ίππους και τις έσερνε το ίδιο υπό μορφή διαδήλωσης στους δρόμους της Αθήνας. Έτσι οι παθιασμένοι θαυμαστές τους συναντήθηκαν μετά την παράσταση στην Ομόνοια και κατέληξαν σε συμπλοκή.
Το 1904 η Ευαγγελία Παρασκευοπούλου παρουσίασε την "Κοντέσσα Βαλέραινα" του Γρ. Ξενόπουλου με τον θίασο του Κ. Χρηστομάνου. Την ίδια χρονιά ερμήνευσε τον ανδρικό ρόλο του Άμλετ. Γενικά όμως μετά το 1910 αποσύρθηκε από τη θεατρική σκηνή, εμφανιζόμενη μόνο σε έκτακτες παραστάσεις, όπως στη "Τρισεύγενη" του Κ. Παλαμά το 1915. Πέθανε στην Αθήνα στις 19 Ιανουαρίου 1938 σχεδόν ξεχασμένη από όλους.
Δημοκρατία της Αντιγκέγια
Η Δημοκρατία της Αντιγκέγια (ή Αντιγκέια ή Αντιγκέα) (ρωσικά: Респу́блика Адыге́я, Αντιγκεϊκά Адыгэ Республик) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Βρίσκεται στους πρόποδες του Καυκάσου και περιβάλλεται από το Κράι Κρασνοντάρ.
Πρωτεύουσα της Αντιγκέγια είναι η πόλη Μαϊκόπ (144.249 κάτοικοι το 2010). Η γενική σχέση αστικού προς αγροτικό πληθυσμό είναι 1 προς 1.
thumb|Η [[σημαία της Αντιγκέγιας.]] Σύμφωνα με την απογραφή του 2002, κυρίαρχες εθνότητες είναι οι Αντίγκε (24,2%) και οι Ρώσοι (64,5%). Υπήρξαν επίσης 1.726 κάτοικοι (0,4%) που δήλωσαν Έλληνες.
Λίμνες
μικρογραφία|250x250εσ|Η περιοχή Λάγκο-Νάκι στην ΑντιγκέγιαΗ δημοκρατία δεν έχει μεγάλες λίμνες. Ωστόσο, στις μεγάλες τεχνητές λίμνες περιλαμβάνονται οι ακόλουθες:
Βουνά
Τα κύρια βουνά και οι κορυφές της δημοκρατίας κυμαίνονται υψομετρικά από τα 2,000 έως τα 3,238 μέτρα (6,562 έως 10,623 πόδια), και σε αυτά περιλαμβάνονται:
Φυσικές πηγές
Η δημοκρατία είναι πλούσια σε πετρέλαιο και φυσικό αέριο. Επίσης, στις άλλες φυσικές πηγές περιλαμβάνεται ο χρυσός, το ασήμι, ο σίδηρος και το βολφράμιο.
Ιστορία
μικρογραφία|Χάρτης της Αντιγκέγια Η Αυτόνομη Περιφέρεια της Τσερκεσσίας (Αντίγκε) ιδρύθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στις 27 Ιουλίου του 1922, στις περιοχές της Περιφέρειας Κουμπάν-Μαύρης Θάλασσας, οι οποίες κατοικούνταν κυρίως από Αντίγκε. Εκείνη την εποχή, το Κρασνοντάρ ήταν το διοικητικό κέντρο. Μετονομάστηκε σε Αυτόνομη Περιφέρεια των Αντίγκε (Τσερκεσσίας) στις 24 Αυγούστου του 1922, λίγο μετά την δημιουργία της. Στα πρώτα δύο χρόνια της ύπαρξής της, αποτελούσε μέρος της Ρωσικής ΣΟΣΔ, αλλά στις 17 Οκτωβρίου του 1924 μεταφέρθηκε υπό την δικαιοδοσία του νέου Κράι Βόρειου Καυκάσου εντός της ΡΣΟΣΔ..
Μετονομάστηκε σε Αυτόνομη Περιφέρεια των Αντίγκε, τον Ιούλιο του 1928. Στις 10 Ιανουαρίου του 1934 η αυτόνομη περιφέρεια έγινε μέρος του νέου Κράι Αζόφ-Μαύρης Θάλασσας, το οποίο αποσπάστηκε από το Κράι Βόρειου Καυκάσου. Το Μαϊκόπ έγινε το διοικητικό κέντρο της αυτόνομης περιφέρειας το 1936. Η Αυτόνομη Περιφέρεια των Αντίγκε αποτέλεσε μέρος του Κράι Κρασνοντάρ, όταν αυτό ιδρύθηκε στις 13 Σεπτεμβρίου του 1937.
Στις 3 Ιουλίου του 1991, η περιφέρεια απέκτησε το καθεστώς της δημοκρατίας υπό την δικαιοδοσία της Ρωσικής Ομοσπονδίας. Ο πρώτος πρόεδρος της δημοκρατίας ήταν ο Ασλάν Αλίγιεβιτς Ντζάριμοφ, που εκλέχθηκε στις 5 Ιανουαρίου 1992.
Από το 2002 έως το 2007, ο Χάζρετ Σοβμέν ήταν πρόεδρος. Αυτός, όπως και το μεγαλύτερο μέρος της πολιτικής ελίτ στην Αντιγκέγια, είναι Αντίγκε. Ως αντίδραση σε αυτό, ιδρύθηκε ένας οργανισμός που ονομαζόταν Ένωση των Σλάβων, υποστηρίζοντας ότι οι εθνικοί Ρώσοι είναι αποποινικοποιημένοι στην Αντιγκέγια. Αυτοί ενθάρρυναν την συγχώνευση της Αντιγκέγια με το Κράι Κρασνοντάρ, αλλά έως τώρα έχουν μικρή υποστήριξη γι'αυτήν την πρόταση από την Ρωσική κυβέρνηση.
Διοικητική διαίρεση
μικρογραφία|Διοικητικές διαιρέσεις της Δημοκρατίας της Αντιγκέγια
Η Δημοκρατία της Αντιγκέγια διαιρείται σε εφτά επαρχίες (ραγιόν), δύο πόλεις, και (σε ένα χαμηλότερο διοικητικό επίπεδο) σε πέντε οικισμούς αστικού τύπου. Δημοτικά, η δημοκρατία διαιρείται σε δύο αστικά οκρούγκ, πέντε αστικούς οικισμούς και 46 αστικούς οικισμούς.
Εθνικές ομάδες
Σύμφωνα με την απογραφή του 2010,οι Ρώσοι αποτελούν το 63.6% του πληθυσμού της δημοκρατίας, ενώ οι Αντίγκε αποτελούν το 25.8% του πληθυσμού. Επίσης, στις άλλες εθνικές ομάδες περιλαμβάνονται οι Αρμένιοι (που αποτελούν το 3.7% του πληθυσμού), οι Ουκρανοί (που αποτελούν το 1.4% του πληθυσμού), οι Κούρδοι (που αποτελούν το 1.1% του πληθυσμού) και οι Τάταροι (που αποτελούν το 0.6% του πληθυσμού).
Θρησκεία
Σύμφωνα με μια έρευνα του 2012 το 35.4% του πληθυσμού της Αντιγκέγια είναι Χριστιανοί Ορθόδοξοι, το 13% είναι Μουσουλμάνοι, το 3% είναι λοιποί Χριστιανοί, και το 1% του πληθυσμού είναι Ορθόδοξοι Χριστιανοί που δεν ανήκουν σε κάποια εκκλησία ή ανήκουν σε άλλες (μη-Ρωσικές) Ορθόδοξες εκκλησίες. Επιπροσθέτως, το 30% δηλώνει ότι είναι  πνευματικοί αλλά όχι θρησκευόμενοι , το 9% είναι άθεοι και το 8.6% ακολουθεί άλλες θρησκείες ή δεν απάντησε στην ερώτηση.
Λεβοφλοξασίνη
Συχνές ανεπιθύμητες ενέργειες περιλαμβάνουν ναυτία, διάρροια και προβλήματα ύπνου. Σοβαρές ανεπιθύμητες ενέργειες μπορεί να περιλαμβάνουν ρήξη τένοντα, φλεγμονή τένοντα, επιληπτικές κρίσεις, ψύχωση και ενδεχομένως μόνιμη βλάβη των περιφερικών νεύρων. Η βλάβη του τένοντα μπορεί να εμφανιστεί μήνες μετά την ολοκλήρωση της θεραπείας. Οι άνθρωποι μπορεί επίσης να υποστούν πιο εύκολα ηλιακό έγκαυμα. Σε άτομα με σοβαρή μυασθένεια, η μυϊκή αδυναμία και τα προβλήματα αναπνοής μπορεί να επιδεινωθούν. Αν και δεν συνιστάται η χρήση κατά τη διάρκεια της εγκυμοσύνης, ο κίνδυνος φαίνεται να είναι χαμηλός. Η χρήση άλλων φαρμάκων σε αυτήν την τάξη φαίνεται να είναι ασφαλής κατά το θηλασμό. Ωστόσο, η ασφάλεια της λεβοφλοξασίνης είναι ασαφής. Η λεβοφλοξασίνη είναι αντιβιοτικό ευρέος φάσματος της κατηγορίας φαρμάκων φθοροκινολόνης. Συνήθως οδηγεί σε θάνατο των βακτηρίων. Είναι το αριστερό ισομερές της φαρμακευτικής αγωγής της οφλοξασίνης.
Η λεβοφλοξασίνη κατοχυρώθηκε με δίπλωμα ευρεσιτεχνίας το 1985 και εγκρίθηκε για ιατρική χρήση στις Ηνωμένες Πολιτείες το 1996. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Διατίθεται ως γενόσημο φάρμακο. Το 2017, ήταν το 165ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από 3 εκατομμύρια συνταγές.
Ιατρικές χρήσεις
Η λεβοφλοξασίνη χρησιμοποιείται για τη θεραπεία λοιμώξεων που περιλαμβάνουν: λοιμώξεις του αναπνευστικού συστήματος, κυτταρίτιδα, λοιμώξεις του ουροποιητικού συστήματος, προστατίτιδα, άνθρακα, ενδοκαρδίτιδα, μηνιγγίτιδα, πυελική φλεγμονώδη νόσο, διάρροια ταξιδιού, φυματίωση και πανούκλα και διατίθεται από το στόμα, ενδοφλεβίως,  και σε μορφή οφθαλμικών σταγόνων.
Όσον αφορά το 2016, η Αμερικανική Υπηρεσία Τροφίμων και Φαρμάκων (FDA) συνέστησε ότι «οι σοβαρές παρενέργειες που σχετίζονται με τα αντιβακτηριακά φάρμακα φθοροκινολόνης υπερτερούν γενικά στα οφέλη για ασθενείς με οξεία ιγμορίτιδα, οξεία βρογχίτιδα και μη επιπλοκές λοιμώξεις του ουροποιητικού συστήματος που έχουν άλλες επιλογές θεραπείας. Για ασθενείς με αυτές τις καταστάσεις, οι φθοροκινολόνες θα πρέπει να προορίζονται για εκείνους που δεν έχουν εναλλακτικές επιλογές θεραπείας.»
Η λεβοφλοξασίνη χρησιμοποιείται για τη θεραπεία της πνευμονίας, των λοιμώξεων του ουροποιητικού συστήματος και των κοιλιακών λοιμώξεων. Το 2007 η Εταιρεία Λοιμωδών Νοσημάτων της Αμερικής (IDSA) και η Αμερικανική Θωρακική Εταιρεία συνέστησαν τη λεβοφλοξασίνη και άλλες αναπνευστικές φθοροκινολίνες ως θεραπεία πρώτης γραμμής για την πνευμονία που αποκτήθηκε από την κοινότητα όταν υπάρχουν συν-νοσηρότητες όπως καρδιακή, πνευμονική ή ηπατική νόσος ή όταν απαιτείται θεραπεία ασθενούς. Η λεβοφλοξασίνη παίζει επίσης σημαντικό ρόλο στα συνιστώμενα σχήματα θεραπείας για πνευμονία που σχετίζεται με αναπνευστήρα και υγειονομική περίθαλψη.
Από το 2010 συστήθηκε από την IDSA ως επιλογή πρώτης γραμμής για λοιμώξεις του ουροποιητικού συστήματος που σχετίζονται με καθετήρα σε ενήλικες. Σε συνδυασμό με μετρονιδαζόλη, συνιστάται ως μία από τις πολλές επιλογές θεραπείας πρώτης γραμμής για ενήλικες ασθενείς με ενδοκοιλιακές λοιμώξεις που έχουν αποκτηθεί από την κοινότητα με ήπια έως μέτρια σοβαρότητα. Το IDSA τη συνιστά επίσης σε συνδυασμό με τη ριφαμπικίνη ως θεραπεία πρώτης γραμμής για προσθετικές λοιμώξεις των αρθρώσεων. Η Αμερικανική Ουρολογική Εταιρεία συνιστά τη λεβοφλοξασίνη ως θεραπεία πρώτης γραμμής για την πρόληψη βακτηριακής προστατίτιδας όταν λαμβάνεται βιοψία προστάτη. Το 2004 προτάθηκε ως θεραπεία βακτηριακής προστατίτιδας από το ερευνητικό δίκτυο NIH που μελετούσε την κατάσταση.
Η λεβοφλοξασίνη και άλλες φθοροκινολόνες έχουν επίσης χρησιμοποιηθεί ευρέως για τη θεραπεία μη επιπλεγμένων κοινοτικών λοιμώξεων του αναπνευστικού και του ουροποιητικού συστήματος, ενδείξεις για τις οποίες οι μεγάλες ιατρικές εταιρείες γενικά προτείνουν τη χρήση παλαιότερων, στενότερου φάσματος φαρμάκων για την αποφυγή ανάπτυξης αντοχής στις φθοροκινολόνες. Λόγω της ευρείας χρήσης του, τα κοινά παθογόνα όπως η Escherichia coli και η Klebsiella pneumoniae έχουν αναπτύξει αντίσταση. Σε πολλές χώρες όσον αφορά το 2013, τα ποσοστά αντοχής στις λοιμώξεις που σχετίζονται με την υγειονομική περίθαλψη με αυτά τα παθογόνα υπερέβαιναν το 20%.
Η λεβοφλοξασίνη χρησιμοποιείται επίσης ως αντιβιοτικές οφθαλμικές σταγόνες για την πρόληψη βακτηριακών λοιμώξεων. Η χρήση οφθαλμικών σταγόνων λεβοφλοξασίνης, μαζί με αντιβιοτική ένεση κεφουροξίμης ή πενικιλλίνης κατά τη διάρκεια χειρουργικής επέμβασης καταρράκτη, έχει βρεθεί ότι μειώνει την πιθανότητα εμφάνισης ενδοφθαλμίτιδας, σε σύγκριση με οφθαλμικές σταγόνες ή ενέσεις μόνο.
Εγκυμοσύνη και θηλασμός
Σύμφωνα με τις εγκεκριμένες από την FDA πληροφορίες συνταγογράφησης, η λεβοφλοξασίνη ανήκει στην κατηγορία εγκυμοσύνης Γ. Αυτός ο χαρακτηρισμός δείχνει ότι μελέτες αναπαραγωγής σε ζώα έχουν δείξει δυσμενείς επιπτώσεις στο έμβρυο και δεν υπάρχουν επαρκείς και καλά ελεγχόμενες μελέτες στον άνθρωπο, αλλά το πιθανό όφελος για την μητέρα μπορεί σε ορισμένες περιπτώσεις να υπερτερεί του κινδύνου για το έμβρυο. Τα διαθέσιμα δεδομένα δείχνουν χαμηλό κίνδυνο για το αγέννητο παιδί. Η έκθεση σε κινολόνες, συμπεριλαμβανομένης της λεβοφλοξασίνης, κατά το πρώτο τρίμηνο δεν σχετίζεται με αυξημένο κίνδυνο θνησιμότητας, πρόωρων γεννήσεων, γενετικών ανωμαλιών ή χαμηλού βάρους γέννησης.
Η λεβοφλοξασίνη διεισδύει στο μητρικό γάλα, αν και η συγκέντρωση της λεβοφλοξασίνης στο βρέφος που θηλάζει αναμένεται να είναι χαμηλή. Λόγω πιθανών κινδύνων για το μωρό, ο κατασκευαστής δεν συνιστά στις μητέρες που θηλάζουν να λαμβάνουν λεβοφλοξασίνη. Ωστόσο, ο κίνδυνος φαίνεται να είναι πολύ χαμηλός και η λεβοφλοξασίνη μπορεί να χρησιμοποιηθεί σε θηλάζουσες μητέρες με σωστή παρακολούθηση του βρέφους, σε συνδυασμό με καθυστέρηση του θηλασμού για 4-6 ώρες μετά τη λήψη λεβοφλοξασίνης.
Παιδιά
Η λεβοφλοξασίνη δεν έχει εγκριθεί στις περισσότερες χώρες για τη θεραπεία παιδιών, εκτός από μοναδικές και απειλητικές για τη ζωή λοιμώξεις, επειδή σχετίζεται με αυξημένο κίνδυνο μυοσκελετικών τραυματισμών σε αυτόν τον πληθυσμό, μια ιδιότητα που μοιράζεται με άλλες φθοροκινολόνες.
Στις Ηνωμένες Πολιτείες η λεβοφλοξασίνη έχει εγκριθεί για τη θεραπεία του άνθρακα και της πανώλης σε παιδιά άνω των έξι μηνών.
Η λεβοφλοξασίνη συνιστάται από την Παιδιατρική Εταιρεία Λοιμωδών Νοσημάτων και την Εταιρεία Λοιμωδών Νοσημάτων της Αμερικής ως θεραπεία πρώτης γραμμής για παιδιατρική πνευμονία που προκαλείται από ανθεκτικό σε πενικιλλίνη Streptococcus pneumoniae και ως παράγοντα δεύτερης γραμμής για τη θεραπεία περιπτώσεων ευαίσθητων σε πενικιλλίνη.
Σε μία μελέτη, 1534 νεαροί ασθενείς (ηλικίας 6 μηνών έως 16 ετών) έλαβαν θεραπεία με λεβοφλοξασίνη ως μέρος τριών δοκιμών αποτελεσματικότητας για την αξιολόγηση όλων των μυοσκελετικών συμβάντων που συνέβησαν έως και 12 μήνες μετά τη θεραπεία. Κατά την παρακολούθηση 12 μηνών, η αθροιστική συχνότητα εμφάνισης μυοσκελετικών ανεπιθύμητων ενεργειών ήταν 3,4%, σε σύγκριση με 1,8% μεταξύ 893 ασθενών που έλαβαν θεραπεία με άλλα αντιβιοτικά. Στην ομάδα που έλαβε λεβαφλοξασίνη, περίπου τα δύο τρίτα αυτών των μυοσκελετικών ανεπιθύμητων ενεργειών εμφανίστηκαν τις πρώτες 60 ημέρες, το 86% ήταν ήπιο, το 17% ήταν μέτριο και όλα υποχώρησαν χωρίς μακροχρόνιες συνέπειες.
Φάσμα δράσης
Η λεβοφλοξασίνη και οι φθοροκινολόνες νεότερης γενιάς αναφέρονται συλλογικά ως «αναπνευστικές κινολόνες» για να τις ξεχωρίσουν από τις προηγούμενες φθοροκινολόνες που παρουσίασαν μέτρια δραστηριότητα έναντι του σημαντικού παθογόνου του αναπνευστικού Streptococcus pneumoniae.
Το φάρμακο παρουσιάζει ενισχυμένη δράση έναντι του σημαντικού αναπνευστικού παθογόνου Streptococcus pneumoniae σε σχέση με προηγούμενα παράγωγα φθοροκινολόνης όπως η σιπροφλοξασίνη. Για το λόγο αυτό, θεωρείται «αναπνευστική φθοροκινολόνη» μαζί με πιο πρόσφατα ανεπτυγμένες φθοροκινολόνες όπως η μοξιφλοξασίνη και η γεμιφλοξασίνη. Είναι λιγότερο δραστική από την σιπροφλοξασίνη έναντι των αρνητικών κατά Gram βακτηρίων, ειδικά του Pseudomonas aeruginosa, και στερείται της δράσης έναντι του ανθεκτικού στη μεθικιλλίνη Staphylococcus aureus (MRSA) της μοξιφλοξασίνης και της γεμιφλοξασίνης. Η λεβοφλοξασίνη έχει δείξει μέτρια δραστικότητα έναντι αναερόβιων και είναι περίπου διπλάσια ισχυρή από την οφλοξασίνη έναντι του Mycobacterium tuberculosis και άλλων μυκοβακτηρίων, συμπεριλαμβανομένου του συμπλέγματος Mycobacterium avium.
Αντίσταση
Η αντίσταση στις φθοροκινολόνες είναι συχνή στους σταφυλόκοκκους και στις ψευδομονάδες. Η αντίσταση εμφανίζεται με πολλούς τρόπους. Ένας μηχανισμός είναι με μεταβολή στο ένζυμο τοποϊσομεράσης IV Μια διπλή μεταλλαγμένη μορφή S. pneumoniae Gyr A + Par C που φέρει Ser-81 -> Phe και Ser-79 -> Phe μεταλλάξεις ήταν οκτώ έως δεκαέξι φορές λιγότερο ανταποκρινόμενες στην σιπροφλοξασίνη.
Αντενδείξεις και αλληλεπιδράσεις
Τα ένθετα συσκευασίας αναφέρουν ότι η λεβοφλοξασίνη πρέπει να αποφεύγεται σε ασθενείς με γνωστή υπερευαισθησία στη λεβοφλοξασίνη ή σε άλλα φάρμακα κινολόνης.
Όπως όλες οι φθοροκινολίνες, η λεβοφλοξασίνη αντενδείκνυται σε ασθενείς με επιληψία ή άλλες διαταραχές κρίσεων και σε ασθενείς που έχουν ιστορικό ρήξης τένοντα που σχετίζεται με κινολόνη.
Η λεβοφλοξασίνη μπορεί να παρατείνει το διάστημα QT σε ορισμένα άτομα, ειδικά στους ηλικιωμένους, και η λεβοφλοξασίνη δεν πρέπει να χρησιμοποιείται για άτομα με οικογενειακό ιστορικό συνδρόμου μακρού QT ή που έχουν μακρύ QT, χρόνιο χαμηλό κάλιο, δεν πρέπει να συνταγογραφείται με άλλα φάρμακα που παρατείνει το διάστημα QT.
Σε αντίθεση με την σιπροφλοξασίνη, η λεβοφλοξασίνη δεν φαίνεται να απενεργοποιεί το ένζυμο μεταβολισμού του φαρμάκου CYP1A2. Επομένως, φάρμακα που χρησιμοποιούν αυτό το ένζυμο, όπως η θεοφυλλίνη, δεν αλληλεπιδρούν με τη λεβοφλοξασίνη. Είναι ένας ασθενής αναστολέας του CYP2C9, υποδηλώνει πιθανότητα να εμποδίσει τη διάσπαση της βαρφαρίνης και της φαινοπροκουμόνης. Αυτό μπορεί να οδηγήσει σε περισσότερη δράση φαρμάκων όπως η βαρφαρίνη, οδηγώντας σε περισσότερες πιθανές παρενέργειες, όπως αιμορραγία.
Η χρήση μη στεροειδών αντιφλεγμονωδών φαρμάκων (ΜΣΑΦ) σε συνδυασμό με θεραπεία υψηλής δόσης φθοροκινολόνης μπορεί να οδηγήσει σε επιληπτικές κρίσεις.
Παρενέργειες
Οι παρενέργειες είναι συνήθως ήπιες έως μέτριες. Ωστόσο, μερικές φορές εμφανίζονται σοβαρές και δυνητικά μη αναστρέψιμες ανεπιθύμητες ενέργειες, και για το λόγο αυτό συνιστάται η χρήση φθοροκινολονών να είναι περιορισμένη.
Σημαντικές μεταξύ αυτών είναι οι ανεπιθύμητες ενέργειες που έγιναν αντικείμενο προειδοποίησης μαύρου κουτιού από την FDA το 2016. Η FDA έγραψε: «Μια ανασκόπηση ασφάλειας της FDA έδειξε ότι οι φθοροκινολόνες όταν χρησιμοποιούνται συστηματικά (π.χ. δισκία, κάψουλες και ενέσιμα) σχετίζονται με απενεργοποίηση και δυνητικά μόνιμες σοβαρές ανεπιθύμητες ενέργειες που μπορούν να εμφανιστούν μαζί. Αυτές οι ανεπιθύμητες ενέργειες μπορεί να περιλαμβάνουν τους τένοντες, τους μύες, τις αρθρώσεις, τα νεύρα και το κεντρικό νευρικό σύστημα.» Σπάνια, τενοντίτιδα ή ρήξη τένοντα μπορεί να συμβεί λόγω αντιβιοτικών φθοροκινολόνης, συμπεριλαμβανομένης της λεβοφλοξασίνης. Τέτοιοι τραυματισμοί, συμπεριλαμβανομένης της ρήξης τένοντα, έχουν παρατηρηθεί έως και 6 μήνες μετά τη διακοπή της θεραπείας. Υψηλότερες δόσεις φθοροκινολονών, ηλικιωμένοι, ασθενείς με μεταμόσχευση και εκείνοι με τρέχουσα ή ιστορική χρήση κορτικοστεροειδών διατρέχουν αυξημένο κίνδυνο. Η αμερικανική ετικέτα για τη λεβοφλοξασίνη περιέχει επίσης μια προειδοποίηση μαύρου κουτιού για την επιδείνωση των συμπτωμάτων της νευρολογικής νόσου μυασθένεια gravis. Ομοίως, οι συστάσεις του Οργανισμού Ρυθμιστικών Υπηρεσιών Φαρμάκων και Υγείας του Ηνωμένου Βασιλείου προειδοποιούν για σπάνιες αλλά δυνητικά μη αναστρέψιμες ανεπιθύμητες ενέργειες, και προτείνουν περιορισμό της χρήσης αυτών των φαρμάκων. Η αύξηση της ηλικίας και η χρήση κορτικοστεροειδών φαίνεται να αυξάνουν τον κίνδυνο μυοσκελετικών επιπλοκών.
Φούτμπολ Λιγκ Φερστ Ντιβίζιον
Η Φούτμπολ Λιγκ Φέρστ Ντιβίζιον (αγγλικά: Football League First Division) ή αλλιώς Α΄ Κατηγορία Αγγλίας, αποτελούσε τμήμα της Football League μεταξύ του 1888 και του 2004 και ήταν η κορυφαία κατηγορία στο αγγλικό ποδόσφαιρο μέχρι τη δημιουργία της Premier League το 1992, όταν η κορυφαία κατηγορία της Football League έγινε δεύτερη κατηγορία στο αγγλικό ποδόσφαιρο. Το 2004 μετονομάστηκε σε Τσάμπιονσιπ.
375
Η τρέχουσα σελίδα αφορά το έτος 375 κατά το Γρηγοριανό ημερολόγιο
Λεβοφλοξασίνη
Παρενέργειες
Μια μεγάλη ποικιλία άλλων ασυνήθιστων αλλά σοβαρών ανεπιθύμητων ενεργειών έχουν συσχετιστεί με τη χρήση φθοροκινολόνης, με ποικίλους βαθμούς ενδείξεων που υποστηρίζουν την αιτία. Αυτές περιλαμβάνουν αναφυλαξία, ηπατοτοξικότητα, επιδράσεις στο κεντρικό νευρικό σύστημα, συμπεριλαμβανομένων επιληπτικών κρίσεων και ψυχιατρικών επιδράσεων, παράταση του διαστήματος QT, διαταραχές της γλυκόζης στο αίμα και φωτοευαισθησία, μεταξύ άλλων. Η λεβοφλοξασίνη μπορεί να προκαλέσει λιγότερες από αυτές τις σπάνιες σοβαρές ανεπιθύμητες ενέργειες από άλλες φθοροκινολόνες.
375
Το έτος 375 (CCCLXXV ) ήταν ένα κοινό έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Αυγούστου και Εκοϊτίου (ή, λιγότερο γνωστό, το Έτος 1128 από Κτήσεως Κόσμου). Η ονομασία 375 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Λεβοφλοξασίνη
Παρενέργειες
Υπάρχει κάποια διαφωνία στην ιατρική βιβλιογραφία σχετικά με το κατά πόσον και σε ποιο βαθμό η λεβοφλοξασίνη και άλλες φθοροκινολόνες παράγουν συχνότερα σοβαρές παρενέργειες από άλλα αντιβακτηριακά φάρμακα ευρέος φάσματος.
375
Σε άγνωστη ημερομηνία
Κατηγορία:Έτη
Λεβοφλοξασίνη
Υπερδοσολογία
Πειράματα υπερδοσολογίας σε ζώα έδειξαν απώλεια ελέγχου σώματος και πτώσεις, δυσκολία στην αναπνοή, τρόμο και σπασμούς. Δόσεις άνω των 1500 mg / kg από του στόματος και 250 mg / kg IV παρήγαγε σημαντική θνησιμότητα στα τρωκτικά.
Σε περίπτωση οξείας υπερδοσολογίας, οι αρχές προτείνουν μη ειδικές τυποποιημένες διαδικασίες, όπως άδειασμα του στομάχου, παρατήρηση του ασθενούς και διατήρηση της κατάλληλης ενυδάτωσης. Η λεβοφλοξασίνη δεν απομακρύνεται αποτελεσματικά με αιμοκάθαρση ή περιτοναϊκή κάθαρση.
Μηχανισμός δράσης
Η λεβοφλοξασίνη είναι αντιβιοτικό ευρέος φάσματος που είναι δραστικό έναντι τόσο των θετικών κατά Gram όσο και των αρνητικών κατά Gram βακτηρίων. Όπως όλες οι κινολόνες, λειτουργεί αναστέλλοντας την DNA γυράση και την τοποϊσομεράση IV, δύο βακτηριακές τοποϊσομεράσες τύπου II. Η τοποϊσομεράση IV είναι απαραίτητη για τον διαχωρισμό του DNA που έχει αναπαραχθεί (διπλασιαστεί) πριν από τη διαίρεση των βακτηριακών κυττάρων. Με το DNA να μην διαχωρίζεται, η διαδικασία διακόπτεται και το βακτήριο δεν μπορεί να διαρεθεί. Η DNA γυράση, από την άλλη πλευρά, είναι υπεύθυνη για την υπερσυστροφή του DNA, έτσι ώστε να χωράει στα νεοσυσταθέντα κύτταρα. Και οι δύο μηχανισμοί ισοδυναμούν με τη θανάτωση του βακτηρίου. Η λεβοφλοξασίνη δρα ως βακτηριοκτόνο.
Όσον αφορά το 2011 ο μηχανισμός δράσης για τις μυοσκελετικές επιπλοκές του φαρμάκου δεν ήταν σαφής.
Φαρμακοκινητική
Η λεβοφλοξασίνη απορροφάται ταχέως και ουσιαστικά μετά την από του στόματος χορήγηση, με προφίλ συγκέντρωσης στο πλάσμα με την πάροδο του χρόνου που είναι ουσιαστικά πανομοιότυπο με αυτό που λαμβάνεται από την ενδοφλέβια χορήγηση της ίδιας ποσότητας για 60 λεπτά. Ως τέτοια, οι ενδοφλέβιες και στοματικές συνθέσεις της λεβοφλοξασίνης θεωρούνται εναλλάξιμες. Η ικανότητα της λεβοφλοξασίνης να δεσμεύεται με πρωτεΐνες στο σώμα κυμαίνεται από 24-38%.
Το φάρμακο υφίσταται εκτεταμένη κατανομή στους ιστούς του σώματος. Τα μέγιστα επίπεδα στο δέρμα επιτυγχάνονται 3 ώρες μετά τη χορήγηση και υπερβαίνουν τα επίπεδα στο πλάσμα κατά 2 φορές. Ομοίως, οι συγκεντρώσεις των πνευμονικών ιστών κυμαίνονται από διπλάσιες έως πέντε φορές υψηλότερες από τις συγκεντρώσεις στο πλάσμα τις 24 ώρες μετά από μία εφάπαξ δόση.
Χημεία
Η λεβοφλοξασίνη είναι το λέβο ισομερές του ρακεμικού οφλοξασίνη, ενός άλλου αντιμικροβιακού παράγοντα κινολόνης. Η λεβοφλοξασίνη, μια χειρομορφική φθοριωμένη καρβοξυκινολόνη, είναι το καθαρό (-) - ( S ) -εναντιομερές της ρακεμικής τοξακίνης. Διακριτές λειτουργικές ομάδες σε αυτά τα μόρια περιλαμβάνουν μια υδροξυλομάδα, καρβονυλομάδα και έναν αρωματικό δακτύλιο.
Η λεβοφλοξασίνη είναι το S-εναντιομερές και συνδέεται αποτελεσματικότερα με το ένζυμο γυράσης DNA και την τοποϊσομεράση IV από το αντίστοιχο εναντιομερές.
Ιστορία
Εγκρίθηκε για πρώτη φορά για εμπορεία στην Ιαπωνία το 1993, για χορήγηση από το στόμα και η Daiichi το εμπορευόταν εκεί με την επωνυμία Cravit. Η Daiichi, σε συνεργασία με την Johnson & Johnson όπως και με την οφλοξαξίνη, έλαβε έγκριση από το FDA το 1996 με την επωνυμία Levaquin για τη θεραπεία της βακτηριακής κολπίτιδας, των βακτηριακών παροξύνσεων της βρογχίτιδας, της πνευμονίας της κοινότητας, των επιπλοκών λοιμώξεων του δέρματος, των πολύπλοκων λοιμώξεων του ουροποιητικού συστήματος, και την οξεία πυελονεφρίτιδα.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Πιπεραζίνες Κατηγορία:Αντιβιοτικά Κατηγορία:Κινόνες Κατηγορία:Οργανικές ενώσεις φθορίου
Φούτμπολ Λιγκ Φερστ Ντιβίζιον
Ιστορία
Η Football League ιδρύθηκε το 1888 από τον διευθυντή της Άστον Βίλα Γουίλιαμ Μακ Γκρέγκορ (William McGregor). Αρχικά αποτελούνταν από μία κατηγορία 12 συλλόγων (Άκρινγκτον, Άστον Βίλα, Μπλάκμπερν Ρόβερς, Μπόλτον Γουόντερερς, Μπέρνλεϊ, Ντέρμπι Κάουντι, Έβερτον, Νοτς Κάουντι, Πρέστον Νορθ Εντ, Στόουκ (τώρα Στόουκ Σίτι), Γουέστ Μπρόμιτς Άλμπιον και Γούλβερχαμπτον Γουόντερερς), γνωστή ως The Football League. Όταν η Football League δέχθηκε επιπλέον μέλη της αντιπάλου ενώσεως Football Alliance το 1892, χωρίστηκε σε δύο κατηγορίες.
Για τα επόμενα 100 χρόνια, η Football League First Division αποτελούσε το κορυφαίο επαγγελματικό πρωτάθλημα στο αγγλικό ποδόσφαιρο. Στη συνέχεια, το 1992, τα 22 σωματεία που αποτελούσαν την First Division επέλεξαν να παραιτηθούν από την Football League και να δημιουργήσουν την Premier League. Η Football League, κατά συνέπεια, αναδιοργανώθηκε, με τη δεύτερη, τρίτη και τέταρτη κατηγορία να μετονομάζονται σε πρώτη, δεύτερη και τρίτη αντίστοιχα. Έτσι, η πρώτη κατηγορία, ενώ εξακολουθεί να είναι το κορυφαίο επίπεδο της Football League, τώρα έγινε το δεύτερο επίπεδο του συστήματος ποδοσφαιρικών πρωταθλημάτων Αγγλίας.
Η First Division μετονομάστηκε σε Football League Championship πριν από την έναρξη της περιόδου 2004-05, ως μέρος ενός αναδιοργανωμένου πρωταθλήματος.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Αγγλίας
Άντριου Κάουφμαν
Ο Άντριου Κάουφμαν (Andrew J. Kauffman II), (27 Νοεμβρίου 1920 Φιλαδέλφεια, Πενσιλβάνια - 24 Δεκεμβρίου, 2002, Μιτσελβίλεμ, Μέριλαντ), ήταν Αμερικανός αναλυτής του Υπουργείου Εξωτερικών των ΗΠΑ και γνωστός ορειβάτης για την πρώτη ανάβαση της ενδέκατης υψηλότερης κορυφής της γης, στα σύνορα, Πακιστάν και Κίνας, της κορυφής Γκασερμπρούμ Α΄ 8.080 μ.